钦定古今图书集成/明伦汇编/闺媛典/第103卷 > 皇清九 > 周宗彝妻卜氏〈朱衣紫衣附〉
## 钦定古今图书集成/明伦汇编/闺媛典/第103卷 > 皇清九 > 周宗彝妻卜氏〈朱衣紫衣附〉

按《海宁县志》：卜氏，孝廉周宗彝妻。顺治乙酉八月十五日，硖川被兵，孝廉不顾家死。氏闻变曰：“夫必死矣，妻当死夫，子当死父。” 遂携其幼子及二妾，朱衣紫衣，溺死后园青萝池内。次日，族人举其尸，三人相抱其子而出，面色如生。一时全家婢女及亲族妇女，后死者四十八人。